Dan Șucu face un super-anunț: "Asta vrem"
Rapid București a destabilizat-o în ultima etapă a sezonului regular pe FCSB și a învins-o categoric cu 4-0.
Giuleștenii s-au apropiat, astfel, la patru puncte de roș-albaștri după accederea în play-off-ul Superligii României și le suflă în coastă liderilor, cu 10 etape rămase înainte de încheierea stagiunii.
Dan Șucu face un super-anunț: "Asta vrem"
Victoria cu FCSB i-a dat încredere și lui Dan Șucu, acționarul majoritar al Rapidului, care își dorea enorm să învingă formația dirijată de Elias Charalambous și care susține acum că vrea să facă din echipa din Giulești o forță regională, nu doar în România.
- De asemenea, după ce i-a "golit" pe albanezi și kosovari de cei mai buni jucători, Dan Șucu speră să cucerească și Serbia în rândul transferurilor de marcă
"Mie îmi place să fiu numărul 1, așa am fost obișnuit de-a lungul vieții, de aceea nici la fotbal nu trebuie să fie diferit. Vrem să transformăm echipa într-o forță regională, nu doar în România. Eu așa văd lucrurile și spre asta construim. Nu este ușor, la fotbal sunt foarte mulți factori care nu depind de tine, dar nu trebuie să renunțăm. Putem face asta, deja o facem.
Am luat cel mai bun jucător din Albania (n.r. Florent Hasani), Rrahmani și Krasniqi sunt printre cei mai buni din Kosovo. Sperăm pe viitor să devenim o opțiune pentru jucători din Serbia și nu numai. Rapid a mai fost acolo, în Europa, la un nivel înalt. Păcat că nu a rămas, avea toate argumentele să rămână acolo, dar nu s-a întâmplat", a spus Dan Șucu, potrivit Fanatik.
Primul meci al Rapidului în play-off-ul Superligii României e cu Farul Constanța (locul V, 22p), campioana en-titre, în Giulești, vineri, 15 martie, de la ora 20:30. Partida va fi LIVE TEXT pe www.sport.ro, dar și pe Facebook Sport.ro.
În play-off au mai obținut accederea FCSB (locul I, 32p), CFR Cluj (locul III, 27p), Universitatea Craiova (locul IV, 25p) și Sepsi OSK (locul VI, 22p).
Urmăriți SPORT.RO și pe Google News